Liepājas Jūrniecības koledža

Liepājas Jūrniecības koledža ir Liepājas izglītības iestāde Rīgas Tehniskās universitātes (RTU) sastāvā, kas sniedz pirmā līmeņa profesionālo augstāko izglītību un ceturto profesionālās kvalifikācijas līmeni. Liepājas Jūrniecības koledžai ir sava laivu bāze, dzinēju remontu darbnīca un mācību kuģis, kur topošie jūrnieki iziet praktiskās apmācības.

 Studiju programmas 
 profesionālās izglītības programmas kuģu mehāniķa un kuģu vadītāja kvalifikācijas iegūšanai personām ar pamatskolas izglītību;
 pilna un nepilna laika pirmā līmeņa profesionālās augstākās izglītības programmas kuģu mehāniķa, kuģu vadītāja un loģistikas speciālista kvalifikācijas iegūšanai personām ar vispārējo vidējo vai vidējo profesionālo izglītību.
 profesionālās pilnveides izglītības programmas un tālākizglītības programmas studentu un jūrniecības speciālistu kvalifikācijas paaugstināšanai un kompetences uzturēšanai atbilstoši IMO un STCW konvencijas prasībām un normatīviem dokumentiem.Liepājas Jūrniecības koledžas mājaslapa

 Vēsture 

1843. gadā dibināta privāta Liepājas jūrskola, 1861. gadā to pārveidoja par navigācijas klasi Liepājas proģimnāzijas sastāvā.

1876. gada rudenī pēc Krišjāņa Valdemāra iniciatīvas navigācijas klasi pārveidoja par I (zemākās) kategorijas jūrskolu () īpaši jūrskolai pēc Paula Maksa Berči projekta celtā ēkā Kūrmājas prospektā 3.Jūrniecības koledža sāk atzīmēt savu 140 gadu jubileju 1880. gadā to pārveidoja par III (augstākās) kategorijas jūrskolu, kurā izglītoja tālbraucēju un tuvbraucēju kapteiņus un stūrmaņus. Tās rīcībā bija mācību trīsmastu barka “Lielkņaze Marija Fjodorovna”, ar kuru veica tirdzniecības, mācību braucienus ne tikai pa Baltijas jūru, bet arī šķērsoja Atlantijas okeānu.Liepājas Jūrniecības koledžas audzēkņi godina jūrskolotāju Kristiānu Johanu Dālu liepajniekiem.lv 08.10.2015

Pirmā pasaules kara laikā 1915. gadā Liepājas jūrniecības skolu evakuēja uz Krieviju. 1929. gada 1. augustā Jūrniecības skola atsāka darbu, tajā apmācīja kuģu vadītājus, mehāniķus un zvejniekus. 1930. gadā skolā mācījās 133 audzēkņi, 1936. gadā skolu slēdza lielā bezdarba dēļ, tomēr Liepājā palika zvejsaimniecības skola (mācību ilgums bija 5 mēneši).

Liepājas jūrniecības skolu (Лиепайское мореходное училище МРХ) atjaunoja 1955. gada 18. martā ēkā Uliha (Uzvaras) ielā 5, tajā krievu valodā varēja apgūt jūras kuģu vadīšanu un kuģu spēku iekārtu ekspluatāciju. 1982. gadā Liepājas jūrskolu nodēvēja Kārļa Jansona vārdā. 

Pēc Latvijas neatkarības atgūšanas 1991. gada 15. jūnijā Liepājas Kārļa Jansona vārdā nosaukto jūrniecības skolu likvidēja un uz tās bāzes atvēra Liepājas Jūrniecības koledžu.
1991. gada 19. septembrī Liepājas Jūrniecības koledža ieguva savu mācību kuģi — lielo zvejas saldētājtrauleri "Afanasijs Ņikitins".
No 1994. gada līdz 1998. gadam Liepājas Jūrniecības koledža strādāja pēc 6 gadu apmācības programmas, tad notika pāreja uz 5 gadu apmācību. No 1999. gada sāka mācīties 4 gadus un saņēma 3. profesionālā līmeņa diplomus. No 2000. gada apmācības koledžā notika latviešu valodā. 2002. gada 19. novembrī Liepājas Jūrniecības koledžu reģistrēja kā augstskolu.

2010. gadā Liepājas Jūrniecības koledžu mēģināja pievienot Latvijas Jūras akadēmijai.Jūrniecības koledža Liepājā bija, ir un būs! nra.lv 2010. gada 19. martā
2022. gada 11. oktobrī Latvijas valdība atbalstīja Izglītības un zinātnes ministrijas priekšlikumu ar 2023. gada 1. aprīli Liepājas Jūrniecības koledžu pārveidot par RTU aģentūru "Rīgas Tehniskās universitātes Liepājas Jūrniecības koledža".Liepājas Jūrniecības koledža integrēsies Rīgas Tehniskās universitātes ekosistēmā izm.gov.lv 11.10.2022.

 Zināmie vadītāji 
 Emīls Kvāss (no 1876)
 Kristiāns Dāls (1893—1904), jūrskolas priekšnieks,
 Alfrēds Dāls (1904—1915), jūrskolas priekšnieks
 M. Grotiņš (1921—1936), jūrskolas priekšnieks,
 Aleksandrs Jampoļskis (1955—1963), jūrniecības skolas direktors,
 Ivans Kandibins (1963—1965), direktors,
 Jānis Smelteris (1965—1970), direktors,
 Staņislavs Geršovičs (1970—1981), direktors,
 Vasilijs Dmitrijevs (1981—1989), direktors,
 Ivars Virga (1991—2013), koledžas direktors,
 Vladimirs Dreimanis (2013—2023), koledžas direktors,
 Jānis Džeriņš (kopš 2023), koledžas direktors.

 Atsauces 

Kategorija:Koledžas Latvijā